Page:Dialogues, Intended to Facilitate the Acquiring of the Bengali Language.djvu/125

 এমত জিজ্ঞাসায় আমার কি প্রয়োজন। ভাল তুমি জান তাই কহদিকি বরচলনি কিরূপ করিয়াছিল। আর তাহার রোসনাই কি মত হইয়াছিল।

তাহার বরচলনি যে রূপ করিয়াছে তাহা শুন। নবাব সাহেবের নিকটহইতে শেলামি দিয়া তিনি যে পাল্‌কীতে শোয়ার হন সে পাল্‌কী আর যত লওয়াজিমা লোক তাহার অর্দ্ধেক আনিয়াছিলেন আর রোসনাইয়ের কথা কি বলিব। গ্লাসের ঝাড় হাজার করিয়াছিল। আতশবাজি কত করিয়াছিল তাহা কি বলিব আন্দাজ দুই তিন হাজার বাজি হইতে পারিবে।

তবেত বিবাহ দিয়াছে ভাল। তোমার গ্রামের লোক শুনিয়া থাকিবা অন্য ঘটক কিরূপ বিদায় করিয়াছে। তাহা বল।

আর যে২ ঘটক আসিয়াছিল তাহারা কেহ চারি টাকা এক যোড় কাপড় পাইয়াছে কেহ পাঁচ টাকা এক যোড় কাপড় পাইয়াছে।

আর তবে তার তক্‌সির কি। বিবাহ ভালই দিয়াছে। আমি আর দুই এক লোককে জিজ্ঞাসা করিলাম তাহারা কহিল বিবাহ দিয়াছে এক প্রকার বড় ভাল নয় বড় মন্দ নয় মধ্যম বটে।

যাহারা মন্দ কহিয়াছে তাহারা এমত দুই এক করে তবেত বুঝিতে পার নতুবা কহিতে কি মুখেতে কিছু ঠেকে না সকলি কহিতে পারে।

মরুক সে যে হউক। এখন তোমাকে আমি এক কথা জিজ্ঞাসা করি সকলেইত সুখ্যাতি করিয়া গিয়াছে। আমরা ঘটক গেলে কিছু পাব কি না।

হাঁ পাইতে পার। যত ঘটক আসিয়াছিল সকলেইত পাইয়াছে কেহত অমনি যায় নাই তোমার না পাবার বিষয় কি। যাউন। পাবেন।